Xabib Nurmagomedov
Xabib Abdulmanapovich Nurmagomedov (ruscha: Хабиб Абдулманапович Нурмагомедов; avar Хӏабиб Нурмухlамадов; 20-sentabr 1988-yilda tugʻilgan) – isteʼfodagi rossiyalik professional jangchi. U, xususan, Ultimate Fighting Championship (UFC) ning yengil vazn toifasida qatnashgan boʻlib, 2018-yilning aprelidan to 2020-yil oktabrigacha (isteʼfoga chiqqunga qadar) UFC yengil vazn chempioni boʻlgan. Khabib 29 ta gʻalaba va magʻlubiyatlar yoʻqligi bilan „magʻlubiyatsiz rekord“ bilan isteʼfoga chiqdi. 2020-yil 9-sentabr holatiga koʻra, u UFC erkaklar pound-for-pound reytingida 1-oʻrinni egallab turmoqda. Rossiyaning Dogʻiston viloyatidan kelgan avar – Nurmagomedov, UFC chempioni boʻlgan birinchi musulmon sanaladi. Sambo boʻyicha ikki karra jahon chempioni boʻlib, u sambo, dzyudo va kurash bilan shugʻullangan. Uning kurash uslubi uni MMA tarixidagi eng yaxshi sportchilarning biriga aylantirdi. 2020-yil oktabr oyi holatiga koʻra, Nurmagomedov Instagramda 24 milliondan oshiq obunachilar ega hisoblanadi.